**440/2019. (IX.26.) Kgy. sz. határozat**

1. Szombathely Megyei Jogú Város Közgyűlése felkéri a polgármestert, hogy a soron következő Közgyűlésre vizsgálja meg a helyiségbérlet szabályairól szóló 17/2006. (V.25.) önkormányzati rendelet olyan tartalmú módosításának lehetőségét, amely szerint, amennyiben az egyes helyiségek hasznosításának körülményei azt indokolják, a bérlők kiválasztásának jogát részben vagy egészben az Önkormányzat 100%-os tulajdonában álló gazdasági társaság gyakorolja.

2. A Közgyűlés felkéri a polgármestert, hogy vizsgálja meg a SZOVA Nonprofit Zrt. megbízásának lehetőségét a teljes ingatlan-együttes kezelése tekintetében, amely tevékenység az üzlethelyiségek és a Cserkészház esetén magában foglalná az ingatlanok bérlőinek kiválasztását is. Az önkormányzat a bruttó elszámolás elve alapján a bérlőknek számlázott bérleti díjat kiszámlázná a SZOVA Nonprofit Zrt-nek, a SZOVA Nonprofit Zrt. pedig a (teljes bérleti díj bevétel – sportcélú ingatlanok bérleti díja) összegének megfelelő kezelési díj számlázására lenne jogosult az Önkormányzat felé.

3. A Közgyűlés úgy határoz, hogy az EPCOS telephelyen a 11. számú épület kerüljön elbontásra. A Közgyűlés felkéri a Polgármestert, hogy a bontás becsült költségét, 20 millió forintot szerepeltesse a város 2020. évi költségvetésében. A bontás előkészítésével és lebonyolításával a Közgyűlés a SZOVA Nonprofit Zrt-t bízza meg.

4. A Közgyűlés megbízza a SZOVA Nonprofit Zrt-t, hogy vizsgálja meg, az elbontott 11. számú épület helyén milyen feltételekkel és költséggel alakítható ki parkoló és tegyen javaslatot a parkoló megvalósítására.

5. A Közgyűlés felkéri a Polgármestert, hogy a 14-15-16. számú épületek hasznosítására írjon ki ötlet- és tervpályázatot és ennek költségeit szerepeltesse a város 2020. évi költségvetésében.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(végrehajtásért: Lakézi Gábor, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője,

Dr. Németh Gábor, a SZOVA Nonprofit Zrt. vezérigazgatója)

**Határidő:** 1. pont: soron következő Közgyűlés

2-5. pont: 2020. április 30.